ai4bharat/Pralekha huggingface dataset:
نوجوانوں کے امور اور کھیل کود کی وزارت
فٹ انڈیا پلاگ رن کے ساتھ ملک گیر سوچھ بھارت مشن کا اختتام، 500 شرکاء نے 150 کلوگرام کوڑا اکٹھا کیا
نئی دہلی، 31 /اکتوبر 2021 ۔
اہم جھلکیاں:
- کوڑے سے پاک بھارت کی سمت میں مسلسل مہم چلانے کے لئے معروف ریپو دمن بیولی نے فٹ انڈیا پلاگ رَن کی قیادت کی
فٹ انڈیا مومنٹ کے تحت سالانہ ہونے والے قومی پروگرام فٹ انڈیا پلاگ رن کا اس اتوار کی صبح قومی راجدھانی میں جواہر لال نہرو اسٹیڈیم میں انعقاد ہوا۔ پلاگنگ ایک مخصوص سرگرمی ہے، جس میں صفائی ستھرائی اور صحت دونوں شامل ہیں، جس میں حصہ لینے والے جوگنگ کے دوران کوڑا اکٹھا کرتے ہیں۔
پروگرام کے دوران کھیل کی وزارت میں جوائنٹ سکریٹری اور مالی مشیر جناب منوج سیٹھی، جوائنٹ سکریٹری، کھیل جناب ایل ایس سنگھ، فٹ انڈیا کی مشن ڈائریکٹر محترمہ ایکتا وشنوئی اور وزارت کے دیگر سینئر افسران موجود تھے، جس میں 500 سے زیادہ ایتھلیٹ اور کوچ شامل رہے۔ کوڑے سے پاک بھارت کے مقصد سے مہم چلانے کے لئے معروف ریپودمن بیولی نے فٹ انڈیا پلاگ رَن کی قیادت کی، جس میں شرکاء نے جوگنگ کرتے ہوئے کوڑا جمع کیا۔ اس دن اس سال کے لئے ’سوچھ بھارت‘ مہم کا اختتام بھی ہوگیا، جو یکم اکتوبر کو شروع ہوا تھا۔
پروگرام کی استقبالیہ تقریب پر اپنی خوشی ظاہر کرتے ہوئے جناب ایل ایس سنگھ نے کہا کہ آج پلاگ رن میں اتنی بڑی تعداد میں لڑکوں اور لڑکیوں کی حصے داری کو دیکھنا حیرت انگیز ہے، جو آزادی کا امرت مہوتسو کا حصہ ہے۔ یہ جوش ہمارے ملک کو صاف ستھرا اور ہمارے شہریوں کو صحت مند بنانے میں کافی مدد کرے گا۔
بھارت کے پلاگ مین کے طور پر معروف ریپو دمن نے دن کی شروعات کے دوران وارم- اَپ ایکسرسائز کے ساتھ 500 اراکین کے گروپ کی رہنمائی کی اور آخر میں شرکاء کو پلاسٹ سے آزادی کا حلف دلایا۔
انھوں نے کہا کہ ہم اتنے شاندار طریقے سے پلاگ رَن کا انعقاد کرانے کے لئے بھارت سرکار کے مشکور ہیں۔ برسوں سے، لاکھوں لوگ ملک میں رضاکارانہ طور پر کام کررہے ہیں۔ آج ہم نے تقریباً 150 کلو کوڑا اٹھایا۔ دو سال کے دوران میری اس مہم کو ملک کے سبھی 720 اضلاع تک لے جانے کے ساتھ ہی ہر جگہ ایکو فٹنس کلب اور فٹ انڈیا کلب بنانے کا منصوبہ ہے۔
پروگرام کے دوران شرکاء نے قومی یوم یکجہتی کے موقع پر یکجہتی کا حلف بھی لیا، جسے سردار ولبھ بھائی پٹیل کے یوم پیدائش کے تناظر میں منایا جاتا ہے۔
وزارت خزانہ
مالیاتی سال 2023-2022 ء کے لیے مرکزی حکومت ہند کے کھاتے 
مالیاتی سال 23-2022 ء کے لیے مرکزی حکومت ہند کے کھاتے  کو یکجا کر کے رپورٹس شائع کر دی گئی ہیں۔ ان کی اہم جھلکیاں مندرجہ ذیل میں دی گئی ہیں: -
حکومت ہند نے 23-2022 ء کے دوران 24,55,706 کروڑ روپئے  حاصل کیا ہے ، جس میں 20,97,368 کروڑ روپئے ٹیکس ریونیو ، 2,86,151 کروڑ روپئے غیر ٹیکس ریونیو اور 72,187 کروڑ روپئے غیر قرض دار کیپٹل وصولیابیاں شامل ہیں ۔ غیر قرضہ جاتی کیپٹل وصولیابی  اور متفرق کیپٹل وصولیابیاں  پر مشتمل ہیں۔ حکومت ہند کی طرف سے ریاستی حکومتوں کو اس مدت تک ٹیکسوں کی تقسیم کے طور پر 9,48,406 کروڑ روپئے منتقل کیے گئے ہیں ، جو پچھلے سال کے مقابلے 50,015 کروڑ روپئے زیادہ ہے۔
حکومت ہند کی طرف سے کئے گئے کل اخراجات 41,88,837 کروڑ روپئے  ہیں، جس میں سے 34,52,518 کروڑ روپئے ریونیو اکاؤنٹ کے اور 7,36,319 کروڑ روپئے کیپٹل اکاؤنٹ کے ہیں۔ کل ریونیو اخراجات میں 9,28,424 کروڑ روپئے سود کی ادائیگیوں پر اور 5,30,959 کروڑ روپئے بڑی سبسڈیز پر خرچ کئے گئے ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5669
(Visitor Counter : 52
وزارت دفاع
ڈی آر ڈی او میں یوم قومی ٹکنالوجی تقریب کے دوران رکھشا راجیہ منتری کا کہنا ہے کہ جدیدترین ٹکنالوجیوں میں ترقیات وقت کی ضرورت ہے
جناب اجے بھٹ کا کہنا ہے کہ حکومت گھریلو حصول کے واسطے سے دفاعی ضروریات کو پورا کرنے کے لئے پوری کوشش کررہی ہے
رکھشا راجیہ منتری جناب اجے بھٹ نے سائنفک کمیونٹی سے اپیل کی ہے کہ وہ ٹکنالوجیوں جیسے کہ مصنوعی ذہانت  میں ترقی کریں تاکہ ملک مستقبل کے خطرات کا سامنا کرنے کے لئے تیار ہوسکے ۔ وہ 11 مئی 2022 کو نئی دلی میں ڈیفینس ریسرچ اینڈ ڈیولپمنٹ آرگنائزیشن  کی طرف سے منعقدہ قومی ٹکنالوجی ڈے تقریب سے خطاب کررہے تھے۔ انہوں نے کہا کہ حکومت گھریلو حصول کے واسطے سے دفاعی ضروریات کی تکمیل کے لئے پوری کوشش کررہی ہے۔ انہوں نے دفاعی ایکو سسٹم کے تمام شعبوں پر زور دیا کہ وہ جدید ترین ٹکنالوجیوں میں امتیاز حاصل کرنے کےلئے مل کر کام کریں ۔
رکھشاراجیہ منتری نے وزیر اعظم جناب نریندر مودی کے آتم نربھر بھارت وژن کے تحت ڈی آر ڈی او کی ایک خودکفیل تحقیق اورترقی ایکو سسٹم ، جو مسلح افواج کو جدید ترین آلات مہیا کرتا ہے ، کوششوں کو سراہا۔ انہوں نے کہا ‘‘ ڈی آر ڈی اونے خاکہ سازی ، ترقی اور جدید ترین اسلحہ پلیٹ فارموں / نظاموں کو پید اکرنے میں اپنی صلاحیت کا لوہا منوایا ہے۔ ان کوششوں کی وجہ سے ہندوستان اب ان 25 سب سے اوپر کے ممالک میں آتا ہے ،جودفاعی آلات برآمدکرتے ہیں۔’’
نیشنل ٹکنالوجی ڈے ہر سال 11 مئی کو 1998 میں پوکھران میں کئے گئے نیوکلیائی ٹیسٹ کی یاد کے لئے منایا جاتاہے۔اس سال کا موضوع ہے :‘ پائیدار مستقبل کے لئے سائنس اور ٹکنالوجی میں مربوط نقطہ نظر ۔’ جناب اجے بھٹ نے کا کہ یہ موضوع ملک کی ترقی کے لئے سائنس اور ٹکنالوجی کے مجموعی ترقی کی اہمیت کو اجاگر کرتا ہے ۔
تقریب کے دوران رکھشا راجیہ منتری نے قوم کے ٹکنالوجی سے متعلق خوابوں کو پورا کرنے میں سائنٹیفک برادری کی نمایاں ذہانت کے لئے سال 2019 کا ڈی آر ڈی او کے انعامات تقسیم کئے ۔ انعامات کے زمرے میں لائف ٹائم اچیومنٹ ، ٹکنالوجی لیڈر شپ ، سینئیر سائنٹسٹ ایوارڈ ، اکیڈمی ایکسی لینس ، ٹیکنو- منیجیریل ، خودکفیل اور کارکردگی انعامات شامل ہیں۔
جناب اجے بھٹ نے دو مونوگراف – ‘خودکفیل ڈیفینس ریسرچ  میں مساعی ’ جس کی تصنیف سابق ڈی آر ڈی او ڈائریکٹر ڈاکٹر کے جی نارائنن کی ہے اور ‘ سائبر سلامتی کے لئے نظریہ اور طریقے ’ جس کی تصنیف ڈی آر ڈی او کےسابق ڈائریکٹر جنرل ڈاکٹر جی اتھیتھن نے کی ہے ، بھی جاری کئے۔اس موقع پر ایک دفاعی ٹکنالوجی اسپیکٹرم بھی جاری کیا گیا۔ اس تقریب میں ڈی آر ڈی او کے سائنسدانوں کے ذریعہ ایڈوانس ٹکنالوجیوں پر تین تقریریں بھی کی گئیں۔ اپنے خطاب میں محکمہ دفاع آر اینڈ ڈی کے سکریٹری اور ڈی آر ڈی او کے چیئر مین ڈاکٹر جی ستھیش ریڈی نے سائنسدانوں اور ماہرینِ ٹکنالوجی کو مبارکباد دی اور خود کفیل دفاعی ایکوسسٹم کے بنانے میں ان کے تعاون کی تعریف کی ۔ محکمہ خَلاء کے سکریٹری اور خلائی کمیشن کے چیئر مین جناب ایس سومناتھ ،وزارت دفاع کے سینئر عہدے دار ان اور ڈی آر ڈی او سائنسداں اس موقع پر موجود رہنے والے حضرات میں شامل تھے۔
کامرس اور صنعت کی وزارتہ
اے پی ای ڈی اےنے جوار مصنوعات کو فروغ دینے کے لیے اے پی ڈی ایم پی اور جوار برآمدکاروں کے ساتھ خریداروں اور فروخت کنندگان کی میٹنگ کا انعقاد کیا
نئیدہلی،13جنوری،2021، ایگریکلچرل اینڈ پروسیسڈفوڈ پروڈکٹس ایکسپورٹ ڈیولپمنٹ اتھارٹی  نےآندھراپردیش ڈراؤٹ میٹیگیشن پروجیکٹ  کے ساتھ مل کر جو کہ آئی ایف اے ڈی کی طرف سے فراہم کیے جانے والے فنڈ کا ایک بیرونی پروجیکٹ ہے، جوار کے برآمدکاروں اور جوار کے ایف پی اوز کے ساتھ مل کر خریداروں اور فروخت کنندگان کی ایک ورچوئل میٹنگ کا انعقاد کیا جس کا مقصد مارکیٹنگ روابط قائم کرنا ہے۔
جوار اور جوار مصنوعات کی برآمدات بڑھانے کے امکانات پر غور کرتے ہوئے اور حکومت کی طرف سے تغذیہ بخش اناج کے جوار سے متعلق شعبے کی ترقی پر توجہ کو دیکھتے ہوئے، اے پی ای ڈی اے، انڈین انسٹی ٹیوٹ آف ملیٹ ریسرچ  اور دوسرے ساجھے داروں مثلاً نیشنل انسٹی ٹیوٹ نیوٹریشن، سی ایف ٹی آرآئی اور کسانوں کی مصنوعات کی تنظیموں  کے ساتھ قریبی رابطہ قائم کئے ہوئے ہے، جس کامقصدکا جوار اور جوار مصنوعات کے فروخت کے لیے پانچ سال کی امکانی منصوبہ بندی کرنا ہے۔ اس پلیٹ فارم نے ایک دوسرے کے ساتھ رابطہ قائم کرنے اور متعلقہ مصنوعات کی فراہمی کے سلسلے میں برآمدکاروں اور ایف پی اوزکے ساتھ موقع فراہم کیا ہے۔
اے پی ای ڈی اےجوار اور جوار مصنوعات کی برآمدات پانچ سال یعنی 2021 سے 2026 تک بڑھانے کے لیے ایک لائحہ عمل تیار کرنے کی کوشش کر رہا ہے تاکہ تمام ساجھے دار اس نشانے کو وقت پر حاصل کرنے کے لیے ضروری کارروائی کرسکیں۔
اس کے علاوہ، نامیاتی جوار کلسٹروں کی نشاندہی، ایف پی اوز اور اے پی ای ڈی اے کی طرف سے تیار کردہ کسانوں کو مربوط کرنے کے پورٹل پر جوارکے برآمدکاروں کے رجسٹریشن کے سلسلے میں مزید کوششیں کی جائیں گی۔ اس کا مقصد بھارتی جوار مصنوعات کے فروغ کے لیے نئی امکانی بین الاقوامی منڈیوں کی نشاندہی کرنا ہے۔
مختلف ملکوں میں جوار مصنوعات کے استعمال میں دوبارہ پیدا ہونے والی بڑھتی ہوئی دلچسپی کی وجہ سے حالیہ برسوں میں ان مصنوعات کی اندرون ملک ترقی اور برآمد کے امکانات بڑھ گئے ہیں۔
اے پی ای ڈی اے کے چیئرمین ڈاکٹر ایم انگاموتھو، آندھراپردیش کی حکومت کے زراعت کے کمشنر جناب ایچ ارون کمار، اے پی ڈی ایم پی کے سی او او جناب جی ونے چند، اے پی ای ڈی اے اور اے پی ڈی ایم پی کے سینئر افسران، ایف پی اوز اورجوار کے برآمدکاروں کے نمائندوں نے پروگرام میں شرکت کی۔
جوار ایک عام اصطلاح ہے جس کے تحت کئی طرح کے تغذیہ بخش اناج آتے ہیں جن میں جوار، باجرہ، راگی، چھوٹا جوار، کنگنی، پروسو ملیٹ،بارن یارڈ ملیٹ، کوڈو اور دیگر جوار آتے ہیں اور ان میں تغذیہ بخش اجزاء وافر مقدارمیں ہوتے ہیں۔
وزیراعظم کا دفتر
پچھلے 9 سال بنیادی ڈھانچے سے جڑے تمام شعبوں میں انقلابی تبدیلی کے حامل رہے ہیں :وزیر اعظم
وزیر اعظم جناب نریندر مودی نے 2014 کے بعد قومی شاہراہوں کو 53,868 کلومیٹر سے زیادہ بڑھانے کے بارے میں مرکزی وزیر جناب نتن گڈکری کا ایک ٹویٹ شیئر کیا ہے۔
اس کارنامے کو سراہتے ہوئے وزیر اعظم نے ٹویٹ کیا:
’’پچھلے 9 سال بنیادی ڈھانچے سے متعلق تمام شعبوں میں انقلابی تبدیلی کا باعث بنے ہیں۔ بہتر سڑک رابطے نے معیشت کے دیگر اہم شعبوں کو بہت مضبوط کیا ہے۔‘‘
وزارت دفاع
اینٹی –ایکسس ایریا ڈینائل صلاحیتیں
نئی دہلی، 04: فروری 2021: ہندوستانی فوج ہماری سرحدوں پر درپیش خطرات سے باخبر ہے اور ان سے نمٹنے کے لئے تمام ضروری اقدامات کئے جارہے ہیں۔
چاررکنی  طریقہ کار کے تحت ہندوستان نے مشترکہ مفاد کے علاقائی اور عالمی معاملات سے متعلق آسٹریلیا ، جاپان اور امریکہ کے ساتھ صلاح ومشورہ کیا ہے۔چاروں ساجھیدارایک آزاد ، کھلی ، خوشحال اور شمولیاتی بحرالکاہل خطے کی ساجھیداری کرتے ہیں ، جو ساجھا اقدار،اصولوں اور بین الاقوامی قانون کے لئے عزت پر مبنی ہیں ۔
کواڈ فریم ورک نے عام مفاد کے علاقائی اور عالمی معاملات پر نظریات کے تبادلے کے لئے ایک پلیٹ فارم فراہم کیا ہے۔کنکٹیوٹی اور بنیادی ڈھانچے کے فروغ ، انسداد دہشت گردی ، سائبر سکیورٹی ، سمندری تحفظ ، انسانی بنیادوں اور تباہی میں راحت کے شعبوں میں فعال تعاون پر توجہ مرکوز ہے ، جس کا مقصدوسیع ہوتے ہوئے بین رابطی ہند بحرالکاہل خطے میں امن ،سلامتی ، استحکام اور خوشحالی کو فروغ دینا ہے ۔ یہ معلومات آج لوک سبھا میں دفاع کے وزیر مملکت جناب شریپد نائک نے جناب ایس جگاترک شکن کے ذریعہ پوچھے گئے ایک سوال کے تحریری جواب میں فراہم کی ۔
وزارت دفاع
ڈی آر ڈی او نے کامیاب تجربے کے تحت آکاش – ایم کے -1-ایس فائر کیا
نئیدہلی28 مئی۔دفاعی تحقیق اورترقیاتی ادارے  نے 25 اور 27 مئی 2019 کو آئی ٹی آر ، چنڈی پور واقع اوڈیشہ سے کامیابی کے ساتھ اپناتجربہ ا نجام دیا اور آکاش- ایم کے 1- ایس فائر کیا ۔واضح رہے کہ آکاش ایم کے –ون موجودہ آکاش میزائل کی بہتر شکل ہے اور اسے مکمل طور پر اندورن ملک تیار کیا گیا ہے ۔ آکاش ایم کے –ون سطح زمین سے ہوا میں مار کرنے والی میزائل ہے ، جو ہوائی نشانوںکو بے اثر بناسکتی ہے ۔ آکاش اصلاح جاتی نظام میں کمان ، گائڈینس اور ایکٹو ٹرمنل سیکر گائڈنس کا امتزاج کیا گیا ہے ۔ دونوں مشنوں میں سیکر اور گائڈنس پرفائمنس کو لگاتار کارکردہ شکل میں رکھا گیا ہے ۔ تمام مشن کے مقاصد کامیابی سے حاصل ہوئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-2213
(Visitor Counter : 62
سائنس اور ٹیکنالوجی کی وزارت
مطالعات سے یہ بات سامنے آئی ہے کہ کووڈ-19 ،متاثرہ شخص کے اعصابی نظام کو متاثر کرکے سونگھنے اور ذائقہ محسوس کرنے کی صلاحیتوں پر اثرانداز ہو سکتا ہے
نئی دہلی، 26اپریل2020،انڈین انسٹی ٹیوٹ آف ٹیکنالوجی  جودھپور نے کووڈ-19 وائرس یعنی ایس اے آر ایس-سی او وی-2 کے اعصاب پر اثرانداز ہونے کی فطرت کے بارے میں تلاش کی ہے اور اس بات کو اُجاگر کیا ہے کہ چھوت سے متاثرہ شخص اپنی سونگھنے اور ذائقہ چکھنے کی صلاحیت سے محروم ہو سکتا ہےا و ر اس کا پورا مرکزی اعصابی نظام نا کام ہو سکتا ہے اور ذہن میں موجود محرکات اُسے ذائقہ چکھنے یا کسی طرح کی بو محسوس کرنے میں کوئی مدد نہیں دیتے، یعنی اس وائرل چھوت کے یہ تباہ کن اثرات ہوتے ہیں۔
ڈاکٹر سُرجیت گھوش اور ان کی ٹیم نے بتایا ہے کہ ایس اے آر ایس –سی او وی-2 مخصوص انسانی رِسپٹر پر اثرانداز ہوتا ہے، جسے ایچ اے سی -2کہاجاتا ہے اور وائرس اسی راستے سے جسم میں داخل ہوتا ہےاور بیشتر انسانی اعصاب پر یعنی پھیپھڑوں اور ناک پر اثرانداز ہوتا ہے۔ ذہن یا دماغ اس رِسپٹر کو ظاہر کرتا ہے۔
ٹیم نے واضح کیا ہے کہ سونگھنے یا ذائقہ چکھنے کی صلاحیت سے عاری ہونے کا مطلب یہ ہوتا ہے کہ ناک اور منھ دونوں اہم دروازے ہیں، جہاں سے وائرس داخل ہوتا ہے اور یہیں سے وائرس آہستہ آہستہ اپنا راستہ اعصابی نظام تک پہنچنے کے لئے بناتا ہے۔
۔۔۔۔۔۔۔۔۔۔۔
م ن۔ک ا۔
U- 2076
(Visitor Counter : 147
وزارت دفاع
بھارتی بحریہ نے سمندری طوفان مہا کے پیش نظر راحت کارروائی کی تیاری کی
نئیدہلی 05نومبر۔مشرق – وسطی بحیرہ عرب پر سمندری طوفان مہا انتہائی شدید سمندری طوفان میں بد ل گیا ہے۔ لہٰذا اگر ضرورت ہوئی تو بھارتی بحریہ کی مغربی بحری کمان گجرات اور شمالی مہاراشٹر کے ساحل پر انسانی ہمدردی اور قدرتی آفات سے نمٹنے  کی کارروائی شروع کرنے کے لئے تیار ہے ۔
مغربی بحری کمان کے چار جنگی جہازوں کو خوراک کے پیکٹ ، پانی ، طبی سامان اوردیگر لازمی اشیا جیسے ایچ اے ڈی آر راحت سامان سے لاد دیا گیا ہے ۔ گجرات بحری علاقے کے بحری یونٹ بھی آفات کی صورت میں فوری کارروائی کرنے والی ٹیموں کے ساتھ پوری طرح تیار ہیں۔ یہ ٹیمیں زیر آب غٰوطہ خوری کے سامان اور کشتیوں سے لیس ہے ۔اس کے علاوہ بحری ہوائی جہاز اور ہیلی کاپٹر بھی کسی بھی سروے اور بچاؤ کی فضائی کارروائی شروع کرنے کے لئے تیار ہے ۔گجرات میں بحری حکام سول حکام کے ساتھ لگاتار رابطہ قائم کئے ہوئے ہیں تاکہ بلا رکاوٹ تعاون جاری رکھا جاسکے ۔
سمندری طوفان مہا کہ فی الحال وسطی بحیرہ عرب میں شمال مغرب کی طرف بڑھ رہا ہے ،جس کے بارے میں امکان ہے کہ یہ پانچ نومبر 2019 میں دن کے دوران اپنی رخ موڑ لے گا اور گجرات کے ساحل پر پہنچ جائے گا۔ امکان ہے کہ یہ طوفان ایک سمندری طوفان کے طور پر 6 نومبر 2019 کی رات تک ویرا ول کے قریب پہنچ جائے گا اور اس کے تحت 35سے 40 کلومیٹر کی رفتار سے ہوائیں چلیں گی ،جس کے نتیجے میں سمندر کے حالات کی وجہ سے خراب سے خراب تر صورتحال پید ا ہوجائے گی ۔ امکان ہے کہ یہ شمال وسطی بحیرہ عرب پر اثر ڈالے گا اور گرج چمک کے ساتھ بھاری بارش ہونے کا بھی امکان ہے ،جس سے جنوبی گجرات اور شمالی مہاراشٹر کے علاقوں پر اثر پڑے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
4933U-
(Visitor Counter : 62
سائنس اور ٹیکنالوجی کی وزارت
مشن کووڈ سرکشا کے تحت کو ویکسین تیار کرنے کے لئے مینوفیکچرنگ صلاحیت میں اضافہ
نئی دہلی، 16 اپریل 2021، آتم نربھر بھارت 3.0 مشن کے تحت حکومت ہند نے کووڈ سرکشا کا اعلان کیا،جس کا مقصد ملک میں کووڈ ویکسین تیار کرنے کے کام میں تیزی لانا ہے۔اس کو بایو ٹیکنولوجی کے محکمے کے ذریعہ نافذ کیا جارہا ہے۔
اس مشن کے تحت حکومت ہند کا بایو ٹکنالوجی کا محکمہ پروڈکشن کی صلاحیت میں اضافے کے لئے ویکسین تیار کرنے والی ویسی لیٹیز کو گرانٹ کے طور پر مالی تعاون فراہم کرا رہاہے۔ کو ویکسین ، ویکسین ملک کے اندر تیار کرنے کی صلاحیت مئی۔ جون 2021 تک دوگنی ہوجائے گی اورجولائی۔ اگست 2021 تک اس میں 6۔7 گنا اضافہ ہوجائے گا۔ یعنی اپریل 2021 میں ویکسین کا پروڈکشن ایک کروڑ خوراکوں سے بڑھاکر جولائی ۔اگست میں 6۔7 کروڑ ویکسین ماہانہ ہوجائے گا۔ ستمبر 2021 تک اس کے 10 کروڑ خوراک ماہانہ تک پہنچنے کی توقع ہے۔
چند ہفتے قبل بین وزارتی ٹیموں نے بھارت میں دو اہم ویکسین مینوفیکچرر کے مقامات کا دورہ کیا تھا تاکہ پروڈکشن میں اضافے سے متعلق مادخل حاصل کرسکیں۔
پروڈکشن کی صلاحیت میں اضافے کے منصوبے کے ایک حصے کے طور پر بھارت بایو ٹیک لمیٹیڈ حیدر آباد کے ساتھ ساتھ سرکاری شعبے کے دیگر مینوفیکچرر کو بھی مطلوبہ بنیادی ڈھانچے اور ٹیکنالوجی کے ساتھ اپ گریڈ کیا جارہا ہے۔حکومت ہند کی جانب سے بھارت بایو ٹیک کی نئی بنگلور فیسی لیٹی کو تقریباً 65 کروڑ روپےکی گرانٹ کے طور پر مالی امداد فراہم کرائی جارہی ہے جس کو ویکسین کے پروڈکشن کی صلاحیت میں اضافےکےلئے ری پرپز کیا جارہا ہے۔
ویکسین پروڈکشن کی صلاحیت میں اضافے کے لئے سرکاری شعبے کی تین کمپنیوں کو بھی مدد فراہم کرائی جارہی ہے۔
- ہافکین بایو فارما سیوٹیکل کارپوریشن لمیٹیڈ ممبئی کو تقریباً 65 کروڑ روپے کی امداد حکومت کی جانب سے گرانٹ کےطور پر فراہم کرائی جارہی ہے۔ اس کمپنی نے اس کا کومکمل کرنے کےلئےتقریباً 12 ماہ کا وقت مانگا تھا۔ لیکن مرکزی حکومت نے اس سے کام میں تیزی لاکر اسے چھ ماہ میں مکمل کرنے کےلئے کہا۔ شروع ہونے پر اس فیسی لیٹی کی صلاحیت 20 ملین خوراک ماہانہ ہوگی۔
- انڈین امیونولوجیکلز لمیٹیڈ  حیدر آباداور بھارت امیونولوجیکل اینڈ بایو لوجیکلز لمیٹیڈ  بلند شہر جو کہ بایو ٹیکنولوجی کے محکمے کے تحت ایک سی پی ایس ای ہے، کو اگست۔ ستمبر 2021 تک 10۔ 15 ملین خوراک ماہانہ فراہم کرانے کے لئے فیسی لیٹی کو تیار کرنے کے واسطے مدد فراہم کرائی جارہی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3770
(Visitor Counter : 132
وزارت دفاع
صدر جمہوریہ نے، فلائٹ لیفٹیننٹ پردیپ موروگنایم ای ٹی/گروڑ کو ، وایو سینا میڈل سے نوازا
فلائٹ لیفٹیننٹ پردیپ موروگنمیٹیریولوجی /گروڑراشٹریہ رائفلز کی ایک بٹالین میں آپریشن رکشک میں کمانڈنگ آفیسر تعینات ہیں، وہ ایک گروڑ پرواز کی ذمہ داریاں نبھارہے ہیں۔
30 مئی 2022 کو آپریشن چک راج پورہ کے دوران دہشت گردوں کی موجودگی سے متعلق ایک خصوصی خفیہ جانکاری کی بنیاد پر محاصرے اور تلاشی کی کارروائیکا منصوبہ بنایا گیا اور اس ٹیم کو پلوامہ ضلع کے ایک علاقے میں تعینات کیا گیا۔ فلائٹ لیفٹیننٹ پردیپ موروگن نے مغربی سمت سے گارڈ اسکوائڈ کی قیادت کی اور سہ پہر 5 بجے تک مقررہ علاقے کو محاصرے میں لے لیا۔ اس محاصرے میں مجموعی طورپر 12مکانات شامل کئے گئے۔ابتدائی طورپر محاصرے کے دوران دہشت گردوں نے گروڑ کی محاصرہ پارٹی پر فائرنگ کردی اور اس محاصرے کو توڑنے کی کوشش کی۔ فلائٹ لیفٹیننٹ پردیپ موروگن نے فوراً ہی اپنی ٹیم کے ساتھ بالکل صحیح نشانے پر جوابی وار کیا ۔جوابی وار میں مؤثر طور پر زبردست قسم کی فائرنگ کی گئی اور دہشت گردوں کے فرار ہونے کی کوشش کو ناکام بنادیاگیا۔ دہشت گردوں کی طرف سے ابتدائی فائرنگ کے بعد ایک مکان کو نشان زد کیا گیا اوراس مکان کا محاصرہ کرلیاگیا۔
فلائٹ لیفٹیننٹ موروگن نے زبردست فائرنگ کے دوران اس مکان کے سامنے ، بڑے خطرے کے دوران گروڑ لائٹ بلٹ وہیکل، بڑی ہنرمندی کےساتھ نصب کردی، جوایل ایم جی سے لدی ہوئی تھی۔پوری تلاشی ٹیم نے اس مکان کے قریب گاڑی کے نزدیک اپنی پوزیشن لے لی، جس کے نتیجے میں دہشت گردوں کی طرف سے فرار ہونے کی بہت کوششیں ناکام ہوگئیں۔31 مئی 2022 کو تقریباً 2 بجے گرفتار کئے گئے دہشت گردوں نے گھیرا بندی کو توڑنے کی ایک کوشش میں ایک گرینیڈ پھینک کر مقررہ علاقے کے مشرق کی جانب بھاگنے کی کوشش کی اور گروڑ تلاشی ٹیم کی جانب زبردست طریقے سے فائرینگ کی۔ اس اہم مرحلے میں زبردست خطرے کے باوجود فلائٹ لیفٹیننٹ موروگن نے موقع کی نزاکت کو سمجھا اور زبردست حوصلے ، پیشہ ورانہ صلاحیت اور مہارت کا مظاہرہ کرتے ہوئے وہ اپنے سائبان سے باہر آگئے اور محض 30 سے 40 میٹر کی دوری پر رہتے ہوئے دہشت گرد کا سامنا کرنے لگے اور آخر کار اسے کا صفایا کردیا۔ مارے گئے دہشت گرد کی شناخت بعد میں،لشکر طیبہ تنظیم کے سی زمرے کے طور پر کی گئی۔
اس غیر معمولی پیشہ ورانہ مہارت اور حوصلے پر فلائٹ لیفٹیننٹ پردیپ موروگن کو وایو سینا میڈل سے نوازا گیا ۔
وزارت دفاع
پاسنگ آؤٹ پریڈ – موسم سرما کی مدت کار 2022
ہندوستانی بحریہ اکادمی – 26 نومبر 2022
ہندوستانی بحریہ اکادمی، ایجھی مالا میں سنیچر 26 نومبر 2022 کو منعقد ایک شاندار پاسنگ آؤٹ پریڈ  میں 252 تربیت یافتگان، جن میں 103 ہندوستانی بحریہ اکادمی کورس کے مڈ شپ مین، 36 نیول اورئنٹیشن کورس  کے کیڈٹ، 36 نیول اورئنٹیشن کورس  کے کیڈٹ، 36 نیول اورئنٹیشن کورس  کے کیڈٹ، 32، 33 اور 34 نیول اورئنٹیشن کورس  کے کیڈٹ شامل تھے، اچھی کارکردگی کا مظاہرہ کرتے ہوئے پاس آؤٹ ہوئے جو ان کی ابتدائی ٹریننگ کے مکمل ہونے کو ظاہر کرتا ہے۔ پاس آؤٹ ہوئے تربیت یافتگان میں 07 ممالک کے 16 غیر ملکی کیڈٹ اور 35 خواتین تربیت یافتگان شامل ہیں۔
پریڈ کا جائزہ ایئر مارشل بل بھدر رادھا کرشن، چیف آف انٹیگریٹڈ ڈیفنس اسٹاف ٹو دی چیئرمین آف دی چیفس آف اسٹاف کمیٹی  کے ذریعے لیا گیا، جنہوں نے روایتی جائزہ کے مکمل ہونے پر با صلاحیت مڈ شپ مین اور کیڈٹس کو میڈل سونپے۔ ہندوستانی بحریہ اکادمی کے کمانڈنٹ وائس ایڈمرل پنیت کے بہل کنڈکٹنگ آفیسر تھے۔
ہندوستانی بحریہ اکادمی بی ٹیک کورس کے لیے ’پریزیڈنٹس گولڈ میڈل‘ مڈ شپ مین انیویش سنگھ پریہار کو دیا گیا۔ دیگر میڈل حاصل کرنے والے اس طرح ہیں:
- آئی این اے سی بی ٹیک کورس کے لیے سی این ایس سلور میڈل – مڈ شپ مین منوج کمار
- آئی این سی بی ٹیک کورس کے لیے ایف او سی-ان-سی ساؤتھ برونز میڈل – مڈشپ مین وشو جیت وجے پاٹل
- این او سی کے لیے سی این ایس گولڈ میڈل  – کیڈٹ گورو راؤ
- این او سی کے لیے ایف او سی-ان-سی ساؤتھ سلور میڈل  – کیڈٹ راگھو سری
- کمانڈنٹ، این او سی  کے لیے آئی این اے برونز میڈل – کیڈٹ آرون اجیت جان
- این او سی  کے لیے سی این ایس گولڈ میڈل – کیڈٹ پی یاسمیتھا این
- کمانڈنٹ، این او سی  کے لیے آئی این اے سلور میڈل – کیڈٹ کے آر پدماوتی
- بہترین آل راؤنڈ خواتین کیڈٹ کے لیے زمورن ٹرافی – کیڈٹ یاسمیتھا این
- این او سی کے لیے سی این ایس گولڈ میڈل  – کیڈٹ ہرش اشوک شرما
- کمانڈنٹ، این او سی کے لیے آئی این اے سلور میڈل  – کیڈٹ پون کمار گانڈی
- کمانڈنٹ، آئی این اے این او سی  کے لیے برونز میڈل – کیڈٹ تیجس انوپ شریواستو
کامیاب تربیت یافتگان نے اپنی چمچماتی تلواروں اور رائفلوں کے ساتھ سیلوٹ کی حالت میں مارچ کیا، وہ سلو مارچ کرتے ہوئے ’اولڈ لینگ سینے‘ کے روایتی نعروں کے ساتھ، جو دنیا بھر میں مسلح افواج کے ذریعے بجائی جانے والی دلکش وداعی دھن ہے جب ساتھیوں اور کامریڈز کو وداعی دی جاتی ہے، ہندوستانی بحریہ اکادمی میں ان کے ’انتم پگ‘ یا آخری مرحلہ کے لیے اکادمی کے کوارٹر ڈیک کے پار نکلے۔
ایئر مارشل بل بھدر رادھا کرشن نے پریڈ میں تربیت یافتگان کو ان کی شاندار موجودگی، اسمارٹ ڈرل اور پریڈ میں موومنٹ کے لیے مبارکباد دی۔ جائزہ لینے والے افسر نے ذمہ داری، عزت اور شجاعت کے بنیادی اصولوں پر زور دیا۔ جائزہ لینے والے افسر اور دیگر نامور شخصیات نے پاسنگ آؤٹ تربیت یافتگان کو اسٹرپس لگائیں اور سخت ٹریننگ کے کامیاب اختتام کے لیے انہیں مبارکباد دی۔ یہ افسران خصوصی شعبوں میں اپنی ٹریننگ کو مزید بہتر بنانے کے لیے بحریہ کے مختلف جہازوں اور اداروں میں جائیں گے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 195.19 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد 47,995 ہے۔
فی الحال زیر علاج مریضوں کی شرح 0.11فیصد ہے۔
سردست ملک میں شفایابی کی شرح 98.68 فیصد ہے۔
گزشتہ 24 گھنٹوں کے دوران 4,592مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,26,57,335 ہوگئی ہے۔
پچھلے 24 گھنٹوں کے دوران8,084 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.24 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.51کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,49,418 ٹیسٹ کئے گئے۔
کابینہ
دیوالیہ پن اور دیوالیہ قرار دیئے جانے سے متعلق ضابطہ آرڈیننس 2019 کی مشتہری کو کابینہ کی منظوری
نئی دہلی،24 دسمبر / مرکزی کابینہ نے وزیراعظم جناب نریندر مودی کی قیادت میں دیوالیہ پن اور دیوالیہ قرار دیئے جانے سے متعلق ضابطہ آرڈیننس 2016کی مشتہری کو اپنی منظوری دے دی ہے ۔
مذکورہ ترمیم دیوالیہ پن اور دیوالیہ قرار دیئے جانے سے متعلق ضابطہ 2016 میں موجود پیچیدگیوں اور ابہام کو ختم کر دے گی اور اس ضابطے کے آسان نفاذ کو یقینی بنائے گی۔
ترمیم کے تحت کارپوریٹ انسولوینسی تصفیہ عمل شروع ہونے سے قبل کسی کارپوریٹ قرضدار کے ذریعے ،اگر وہ کسی خطا کا مرتکب ہوا ہوگا تو اس صورت میں تمام تر کارروائی ختم کر دی جائے گی اور مذکورہ کارپوریٹ قرضدار کو اس طرح کی خطاکاری کے لئے تصفیے سے متعلق منصوبے کی تاریخ سے سزاوار قرار نہیں دیا جائے گا۔ اگر تصفیے سے متعلق منصوبہ اس نوعیت کا ہے جس سے کارپوریٹ قرضدار کے انتظام یا کنٹرول اختیارات میں کوئی تبدیلی واقع ہوتی ہے شرط یہ ہے کہ وہ شخص مذکور درج ذیل زمرے میں نہ آتا ہو:
-
- کوئی پرموٹر یا کارپوریٹ قرضدار کے زیر انتظام یا زیر اختیار یا متعلقہ پارٹی سے متعلق کوئی دیگر فرد ۔
- کوئی ایسا شخص جس کے متعلق مناسب تفتیشی حکام نے اس کے قبضے میں موجود مواد کی بنیاد پر یہ طے کر لیا ہو کہ اس نے جرم کے ارتقاب میں مدد دی ہے یا اس سازش میں شریک رہا ہے اور متعلقہ قانونی حاکم یا عدالت کے رو برو ایسی رپورٹ یا شکایت داخل کی ہے۔
متعلقہ تجاویز کے مطابق ایسی صورت میں کارپوریٹ قرضدار جیسا کہ اس پر ذمہ داری عائد ہوتی ہے۔کارپوریٹ انسولوینسی تصفیہ عمل کے آغاز سے متعلق ارتکاب کردہ جرم یا خطا کاری کے سلسلے میں متعلقہ خطا کاری کی تفتیش یا جانچ کرنے والے حاکم کے ساتھ بھر پور تعان کرے گا۔